09:17 Peru. Ons eindbestemming. Afgelope tyd vaie gelees oor die land, maar met my aankoms hier is ek openlik verras. Peru is 'n toeriste vriendelike plek. Op die lughawe verloop als vlot, baie amptenare en baie vriendelik. Gou gou is die Paspoorte gestamp. Met jou aankoms by Peru voltooi jy ook 'n "Toegangsvorm" in duplikaat. Die 1 deel hou hulle en die ander moet jy veilig bewaar. Oral in Peru vra die Hotel en Lughawens die papiertjie. Jy moet ook die gedeelte terughandig die dag as jy Peru verlaat. Ons word ontmoet deur Hilda, ons toerbegeleiding. Saam met ons drywer is ons in goeie hande in Peru. Hilda vertel ons van die geskiedenis, die kosse en nog meer oppad na ons Hotel. Hulle lei ons aan die hand totdat ons klaar ingeboek het. Vriendelik mense, ek is dadelik tuis
07:08 Oppad na Lima. Vandag vlieg ons van die ooste, regoor die breedte van Suid-Amerika, oor die Andes gebergtes tot heel aan die weste kant, Lima - Peru
04:27 Vlieg vandag Avinaca Airlines, 'n Columbiaanse maatskappy. Die inboek beampte baie vriendelik, hulpvaardig en praat 'n goeie Engels. Gou deur doane, beamptes vriendelik en flink, so ook die Sekuriteitshek. Ek is beïndruk.
19:13 Ons laat middag snack word 'n vroeë middag ete, so lank vlieg ons al😬🙃. Die Pizza heerlik warm, smaaklik